**2961 Издаване на хигиенно заключение за проектна документация**

Услугата предоставя получаване на хигиенно заключение за проектна документация, при вписване, промени и отписване в регистъра на институциите в системата на предучилищното и училищното образование на частните детски градини и училища, при издаване и изменение на лицензия на Центровете за професионално обучение и/или Центровете за информация и професионално ориентиране.

Услугата е Вътрешноадминистративна.

Услугата е Режим.

**Основание**: Закона за професионално образоване и обучение – чл.49б, ал.2, т.8

**Орган по предоставяне на административната услуга**: Директор

**Срок за предоставяне** : 14 дни от подаване на заявлението

**Орган, осъществяващ контрол върху дейността на органа по предоставяне на услугата**: Министър на здравеопазването

**Орган,пред който се обжалва индивидуалин административен акт**: Административен съд-Кюстендил

**Ред, включително срокове за обжалване на действията на органа по предоставянето на услугата:** По реда на Административнопроцесуалния кодекс в 14-дневен срок

**Електронен адрес на който се предоставя услугата:** <http://www.rzi-kn.net/>

**Електронен адрес за предложения:** rzi@rzi-kn.net

**Заявител на услугата:**

-юридическо лице;

-едноличен търговец

-юридическо лице, учредено като търговско длужество, кооперация, сдружение или фондация;

-регистрирано в Република България сдружение между български и чуждестранни физически лица и/или юридически лица;

-чуждестранно юридическо лице, което което осъществява дейността си в Р епубликаБългария, в съответствие с международни спогодби;

**Необходими документи**

1. Заявление;
2. Проектна документация;
3. Документ за платена държавна такса

**Начин на подаване надокументите:**

Необходимите документи се подават лично или чрез упълномощено лице.

Заявлението за предоставянето на административната услуга може да бъде подадено:

- в центъра за административно обслужване на РЗИ-Кюстендил-писмено или устно;

-по факс – 078 55 24 53;

- на електронна поща: rzi@rzi-kn.net;

-чрез лицензиран пощенски оператор;

Заявената устно административна услуга, се отразява в протокол, който се подписва от заявителя и от длъжностното лице, което е приело искането и е съствали протокола. Протоколът е неизменна част от изискуемите документи, необходими за предоставяне на административната услуга.

**Вътрешен ход на процедурата:**

След приемане на заявлението, ведно с приложените документи към него, в центъра за административно обслужване и регистрация в АИС Архимед, директорът на РЗИ го резулира към главният секретар на Инспекцията, а същият към директорът на дирекция „Обществено здраве“ за преглед и резолюция за изпълнение.

Длъжностните лица от дирекция „Обществено здраве“, в срок от два дни от подаване на заявлението, правят проверка за пълнотата и съответствието на изисканите и приложени документи, след което извършват проверка на място и изготвят констативен протокол за извършеното и установеното, които се извежда в АИС Архимед. На база контстативен протокол се изготвя становище при спазване изискванията на действащите нормативни актове и съгласно направените резолюции от директор на дирекция „Обществено здраве“. В хода на проверката задължително се изискват наличните доументи за извършените измервания, изпитвания и изследвания в зависимост от вида на обекта.

Хигиенното заключение се изготва в 14 дневен срок от подаване на заявлението, в три екземпляра, от които един се предоставя на заявителя или на упълномощено от него лице, един остава в центъра за админиcтративно обcлужване на инспекцията и един в архива на отдел ДЗК, като вторият и третият екземпляр се подписва от лицето, което го е изготвило и от лицето, което го е съгласувало. Изготвеното Хигиенно заключение, ведно с цялата преписка се предава на директора на РЗИ за подпис. Заявителят лично или упълномощено от него лице може да си получи акта:

* в центъра за административно обслужване;
* чрез лицензиран пощенски оператор, на предварително посочен от заявителя точен адрес, като разходите за изпращането са за сметка на заявителя.
* по електронен път.

Контролът по изпълнение на процедурта е на директор на дирекция „Обществено здраве“

**Резултат от услугата:**

Издаване на Хигиенно заключение за проектна документация, с безсрочен срок на действие, което може да се обжалва пред Административен съд-Кюстендил в 14 дневен срок по реда на АПК.

**За услугата се заплаща фиксирана цена на стойност 65 лв.**

Събира се държавна такса, съгласно чл.21б от Тарифа на таксите, които се събират от органите на държавния здравен контрол и Националните центрове по проблемите на общественото здраве по Закона за здравето (изм. и доп. ДВ бр.17 от 23 февруари 2018 г.) – 65 лв.

Административната услуга може да бъде заплатена по един от следните начини:

-в центъра за административно ослужване в брой;

-в центъра за административно обслужване с банкова карта чрез ПОС терминално устройство;

-по банков път по сметка:

**IBAN: BG08STSA93003100761601**

**Банка: ДСК ЕАД, BIC: STSABGSF**

Регионална здравна инспекция-Кюстендил (РЗИ-Кюстендил)

**Образци и формуляри**

Заявление по образец

Протокол, съгласно чл.29, ал.5 от АПК